b'\n_START_ARTICLE_\nLanding Ship, Tank\n_START_PARAGRAPH_\nLanding Ship, Tank eli LST oli panssaroitujen ajoneuvojen ja sotilasjoukkojen kuljetukseen rakennettu maihinnousualus. LST:t ajettiin suoraan sotatoimialueen rantaan, jossa se jalkautti sotilaat sek\xc3\xa4 ajoneuvot sen keulassa olevien luukkujen kautta. Alus p\xc3\xa4\xc3\xa4si poistumaan rannasta sen oman ankkurin ja vinssin avulla._NEWLINE_Liittoutuneet valmistivat yhteens\xc3\xa4 1\xc2\xa0051 LST:t\xc3\xa4 toisen maailmansodan aikana. Niit\xc3\xa4 k\xc3\xa4ytettiin sotatoimissa muun muassa Normandian maihinnousun yhteydess\xc3\xa4. Hieman toisistaan poikkeavia aluksia kasasivat useat valmistajat. Tyypillisesti n\xc3\xa4iden alusten pituus oli hieman toista sataa metri\xc3\xa4, syv\xc3\xa4yksen ollessa hieman yli kahden metrin. Alukset saattoivat kuljettaa 20-30 panssarivaunua sek\xc3\xa4 noin kaksisataa sotilasta. Huippunopeudet pysytteliv\xc3\xa4t noin 20 kilometrin tuntivauhdissa. Er\xc3\xa4s sotilaiden aluksesta k\xc3\xa4ytt\xc3\xa4m\xc3\xa4 lempinimi olikin Large Slow Target (suom. Suuri, hidas maalitaulu).'